**Сүйіктіге айналу**

***«Жақсылық пен мейірімділік***

***Үлесім болады өмірлік,***

***Жаратқан Иенің үйінде***

***Мен қала беремін мәңгілік.»***

***(Забур 22:6)***

Көптеген мәдениеттерде адам есімінің мәні оның тұлғасын қалыптастыруда үлкен мәнге ие деп сенеді.

Екі апалы-сіңлілі қыздарда бір-біріне қарама-қайшы есімдер болған еді. Біреуінің есімі «сүйікті» дегенді білдірсе, екіншісінің есімі «тынымсыз еңбек ететін» деген мағынаны білдіретін еді. Тынымсыз еңбек ететін деп аталған қыз өз әпкесінің есіміне қызғанышпен қарайтынын елестету қиын емес.

Көпшілігіміз өмір бойы өзімізді сол кішкентай қыз сияқты сезінеміз. Біз сүйіспеншілікке ие болуға тырысып, үлкен күш саламыз. Анри Нувен өзінің «Сүйіктінің өмірі» кітабында біз Құдайдың сүйікті балаларымыз деген идея туралы сөз қозғайды. Дегенмен, өзімізді Құдайдың сүйіктісі деген идеяны қабылдау, оны түсініп, өмір сүру үшін белгілі бір уақыт қажет. Бұл процесте біз бәсекелестіктен туындаған қорқыныш пен сенімсіздіктен бірте-бірте арылып, ақырында Құдайдың сүйіспеншілігінен жұбаныш табамыз.

Нувеннің пікірінше, мінажаттың шынайы «мақсаты» - үндемей, өзіңіз

туралы айтылған жағымды сөздер айтатын дауысты тыңдау. Барлық басқа дауыстарды шетке итеріп, батаның дауысын еститініңізге сену – бұл нағыз күш-жігерді талап етеді.

22-ші Забур жырында былай делінген: «Жақсылық пен мейірімділік Үлесім болады өмірлік, Жаратқан Иенің үйінде Мен қала беремін мәңгілік.» (Забур 22: 6). Бүгін Құдайдың сізге деген сүйіспеншілігі, сізге деген ұмтылысы және мәңгілік сізбен бірге болғысы келетіні туралы ойлана отырып, Оған жақындаңыз. Құдай үшін сіз басқа ешкімге ұқсамайтын, сүйікті, бағалы тұлғасыз.